**रंगनाथ मिश्रा** (जन्म 01 जुलाई, 1959) भारतीय जनता पार्टी (भाजपा) के एक भारतीय राजनेता हैं और उत्तर प्रदेश के भदोही जिले के रहने वाले हैं। वह उत्तर प्रदेश सरकार में दो बार मंत्री रहे हैं और औराई निर्वाचन क्षेत्र का प्रतिनिधित्व करने वाले उत्तर प्रदेश विधानसभा के चार बार सदस्य रहे हैं। वे उत्तर उत्तर प्रदेश सरकार मे माध्यमिक शिक्षा मंत्री एवं गृह राज्य मंत्री रह चुके है।

प्रारंभिक जीवन
--------------

रंगनाथ मिश्रा का जन्म भदोही जिले (तब वाराणसी जिले में) उत्तर प्रदेश के गांव सहेपुर में पिता केशव प्रसाद मिश्रा और मां इंद्रावती देवी के घर हुआ था। वह अपने परिवार के छह बच्चों में पांचवें हैं। उनके तीन पुत्र एवं तीन पुत्रियाँ हैं।[1]

राजनीतिक करियर
--------------

रंगनाथ मिश्रा ने अपनी राजनीति की शुरुआत अखिल भारतीय विद्यार्थी परिषद (एबीवीपी) और राष्ट्रीय स्वयंसेवक संघ (आरएसएस) के सदस्य के रूप में की थी। 1980 में वे भारतीय जनता पार्टी (भाजपा) में शामिल हो गए।[1] मिश्रा को भारतीय जनता पार्टी (भाजपा) ने वाराणसी जिला का जिलाध्यक्ष नियुक्त किया गया था और भदोही जिले के निर्माण में महत्वपूर्ण भूमिका निभाई थी। उन्हें भदोही का भाजपा का पहला जिलाध्यक्ष भी नियुक्त किया गया था। 1991 के उत्तर प्रदेश विधानसभा चुनाव में, उन्होंने पहली बार भाजपा के उमीदवार के रूप मे विधान सभा चुनाव लड़ा जिसमे उन्हे जनता दल पार्टी के उम्मीदवार से हार का सामना करना पड़ा।[2] 1993 के चुनाव में, उन्होंने फिर से औरई से चुनाव लड़ा और बहुजन समाज पार्टी की राज कुमारी को हराकर पहली बार विधायक बने। 1996 में, वह समाजवादी पार्टी के उम्मीदवार जहीद को हराकर फिर से औराई निर्वाचन क्षेत्र से विधायक चुने गए। उन्होंने 1996 की उत्तर प्रदेश की भाजपा सरकार में कल्याण सिंह, राम प्रकाश गुप्ता और राजनाथ सिंह के मंत्रिमंडल में राज्य मंत्री के रूप में गृह, बिजली, स्वास्थ्य और वन जैसे विभिन्न विभागों को संभाला था। उस समय वे अपने जिले भदोही को विशेष रूप से 24 घंटे बिजली प्रदान करने के लिए लोकप्रिय हुए थे। 2002 के विधानसभा चुनाव में, वह बीएसपी के उदय भान सिंह से हार का सामना करना पड़ा था। 2005 में, उदय भान सिंह की सदस्यता की अयोग्यता के बाद, मिश्रा ने बहुजन समाज पार्टी (बीएसपी) के टिकट पर औरई विधानसभा उपचुनाव लड़ा और समाजवादी पार्टी की रीता सिंह को हराकर जीत हासिल की। 2007 के विधानसभा चुनाव में, उन्होंने फिर से उक्त निर्वाचन क्षेत्र से चुनाव लड़ा और समाजवादी पार्टी की रीता सिंह को फिर से हराकर जीत हासिल की। उसी दौरान उन्होंने राज्य मंत्री (स्वतंत्र प्रभार) के रूप में शपथ ली और ग्रामीण विकास विभाग संभाला। बाद में उन्हें माध्यमिक शिक्षा विभाग के साथ कैबिनेट मंत्री के रूप में पदोन्नत किया गया। 2012 में, औराई निर्वाचन क्षेत्र के आरक्षित होने के बाद मिश्रा ने पड़ोसी मिर्जापुर निर्वाचन क्षेत्र से चुनाव लड़ा, जहां उन्होंने समाजवादी पार्टी के कैलाश नाथ चौरसिया से दूसरा स्थान प्राप्त किया। 2017 के चुनाव में, मिश्रा ने भदोही विधानसभा क्षेत्र से चुनाव लड़ा, जहाँ उन्हें तीसरा स्थान प्राप्त हुआ। 2019 के आम चुनावों में, मिश्रा ने भदोही संसदीय क्षेत्र से महागठबंधन के उम्मीदवार के रूप में चुनाव लड़ा, जहां वह भाजपा के रमेश चंद बिंद 43,615 मतों के अंतर से हार मिली। 2020 में, मिश्रा को ब्राह्मणों के वोट जुटाने की बीएसपी की रणनीति के हिस्से के रूप में मिर्जापुर डिवीजन के लिए बीएसपी के समन्वयक के रूप में नियुक्त किया गया था। 2022 में, वह फिर से भाजपा में शामिल हो गए।

| वर्ष | वर्णन |
| --- | --- |
| 1993 - 1996 | 12वीं उत्तर प्रदेश विधान सभा के लिए चुने गए |
| 1996 -2001 | 13वीं उत्तर प्रदेश विधान सभा के लिए निर्वाचित (दूसरा कार्यकाल) 

* गृह, स्वास्थ्य, वन और विद्युत राज्य मंत्री
 |
| 1997-1998 | अधिष्ठाता मंडल और प्रत्यायोजित विधान समिति  |
| 2005 - 2007 | 14वीं उत्तर प्रदेश विधान सभा के लिए निर्वाचित (तीसरा कार्यकाल) |
| 2007 - 2012 | 15वीं उत्तर प्रदेश विधान सभा के लिए निर्वाचित (चौथा कार्यकाल)

* राज्य मंत्री (स्वतंत्र प्रभार) ग्रामीण विकास (13.05.2007 से 17.10.2007)
* माध्यमिक शिक्षा के लिए कैबिनेट मंत्री (18.10.2007 से 15.03.2012
 |

संदर्भ
------

1. ↑  "Uttar Pradesh Legislative Assembly (UPLA): By Assembly". *upvidhansabhaproceedings.gov.in*. अभिगमन तिथि 2024-03-27.
2. 1 2 3 4 5 6  "Uttar Pradesh Legislative Assembly (UPLA): Member info". *upvidhansabhaproceedings.gov.in*. अभिगमन तिथि 2024-03-27.
3. 1 2  "कहानी उत्‍तर प्रदेश की: टैक्सी यूनियन का वह नेता जो बसपा, भाजपा सरकार में मंत्री बन गया, अपने जिले में 24 घंटे बिजली के लिए अपनी ही सरकार में कर दी थी बगावत". *Navbharat Times*. अभिगमन तिथि 2024-03-27.
4. ↑  *पूर्व मंत्री रंगनाथ मिश्र की पुरी राजनैतिक कहानी। जीप स्टैंड से गृह मन्त्री #loksabhaelection2024* (अंग्रेज़ी में).
5. ↑  "Election Commission of India" (PDF). *Election Commission of India*. पृ॰ 550.
6. ↑  "Election Commission of India" (PDF). *Election Commission of India*. पृ॰ 575.
7. ↑  "Uttar Pradesh Assembly Election 1996" (pdf). *Election Commission of India*. पृ॰ 526.
8. ↑  "Election Commission of India" (pdf). *Election Commission of India*. पृ॰ 518.
9. ↑  "Ranganath Mishra of BJP joins BSP in UP". *The Times of India*. 2005-11-03. आइ॰एस॰एस॰एन॰ 0971-8257. अभिगमन तिथि 2024-03-27.
10. ↑  "Patrika". *पत्रिका*. 14 April 2019.
11. ↑  "Election Commission of India" (PDF). *Election Commission of India*. पृ॰ 674.
12. ↑
13. ↑  "Election Commission of India" (PDF). पृ॰ 656.
14. ↑  "पूर्व मंत्री रंगनाथ मिश्र बसपा प्रभारी घोषित -". *Jagran*. अभिगमन तिथि 2024-03-27.
15. ↑  "Election Commission of India". *affidavit.eci.gov.in*. अभिगमन तिथि 2024-03-27.
16. ↑  "Bhadohi Lok Sabha Election Results 2019: भदोही लोक सभा चुनाव 2019 उम्‍मीदवार के नाम, पिछले विजेता– NDTV India". *ndtv.in*. अभिगमन तिथि 2024-03-27.
17. ↑  "यूपी चुनाव की तैयारियों के बीच मायावती का बड़ा प्रयोग, सभी भाईचारा कमेटियां भंग की, अब ब्राह्मणों पर फोकस". *Amar Ujala*. अभिगमन तिथि 2024-03-27.
18. ↑  "Rangnath Mishra returns to BJP fold after 17 years". *Hindustan Times* (अंग्रेज़ी में). 2022-01-30. अभिगमन तिथि 2024-03-27.